Izziņa par atzinumos sniegtajiem iebildumiem

|  |
| --- |
| **Ministru kabineta sēdes protokollēmumam un informatīvajam ziņojumam**  **“Par valsts līdzdalības pārvērtēšanu valsts sabiedrībā ar ierobežotu atbildību ”Iekšlietu ministrijas poliklīnika”** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki | Konkurences padome, Pārresoru koordinācijas centrs, Tieslietu ministrija, Finanšu ministrija, Vides aizsardzības un reģionālās attīstības ministrija, Brīvo arodbiedrību savienība. |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Informatīvais ziņojums. | **Konkurences padome**  KP ir ņēmusi vērā Informatīvajā ziņojumā ietverto norādi, ka stratēģiski svarīgo pakalpojumu sniegšana ir iespējama pateicoties kapitālsabiedrības sniegtajiem rentablajiem pakalpojumiem un šo pakalpojumu pārtraukšanas rezultātā iespējamo seku iestāšanos, vienlaikus norādāms, ka nav vēlama publiskas personas kapitālsabiedrības pakalpojumu sniegšana, kura nav attaisnojama ar kādu no Valsts pārvaldes iekārtas likuma 88.panta pirmajā daļā noteiktajiem priekšnosacījumiem.  Konkurences padomes ieskatā kā iespējamais risinājums konkrētajai situācijai būtu papildu izvērtējuma veikšana par to, cik izmaksātu kapitālsabiedrības sniegtie pakalpojumi un cik liels būtu iztrūkstošā finansējuma apmērs, ja kapitālsabiedrība nodrošinātu tikai stratēģiski svarīgos pakalpojumus (t.sk. veselības aprūpes pakalpojumus, kurus nenodrošina citi tirgus dalībnieki), kas attiecīgi ļautu izvērtēt kapitālsabiedrības sniegto pakalpojumu, kurus sniedz arī privātie tirgus dalībnieki un attiecībā uz kuriem nav konstatējama tirgus nepilnība, sniegšanas pārtraukšanas ietekmi uz peļņu nenesošo pakalpojumu pieejamību.  Konkurences padomes ieskatā minētais izvērtējums varētu palīdzēt pilnvērtīgi izvērtēt iespēju pārtraukt vai samazināt to veselības aprūpes pakalpojumu sniegšanu, kurus jau pilnībā ir spējīgi nodrošināt privātie tirgus dalībnieki. | **Iebildums ir ņemts vērā.** | Papildināts informatīvais ziņojums, ietverot papildus informāciju un aprēķinu par izmaksām par kapitālsabiedrības sniegtajiem pakalpojumiem, tai skaitā par finansējuma apmēru, ja kapitālsabiedrība nodrošinātu tikai stratēģiski svarīgos pakalpojumus. Saskaņošanas gaitā informatīvais ziņojums nosūtīts viedokļa sniegšanai Latvijas Ģimenes ārstu asociācijai, no kuras saņemts atzinums par informatīvā ziņojuma tālākas virzības saskaņošanu.  Lūdzam skatīt projektu. |
|  | Informatīvais ziņojums. | **Pārresoru koordinācijas centrs**  No Ziņojuma projekta izriet, ka valsts sabiedrība ar ierobežotu atbildību “Iekšlietu ministrijas poliklīnika” (turpmāk – Poliklīnika) sniedz pakalpojumus, kas saistīti ar veselības pārbaužu veikšanu valsts amatpersonām ar speciālajām dienesta pakāpēm, Nacionālā veselības dienesta apmaksātus veselības aprūpes pakalpojumus un privātpersonu apmaksātus veselības aprūpes pakalpojumus. No Ziņojuma projekta III sadaļas izriet, ka būtisku daļu no Poliklīnikas ieņēmumiem veido ieņēmumi no Nacionālā veselības dienesta un ieņēmumi no sniegtajiem maksas pakalpojumiem. Ziņojuma projektam pievienotajā Ministru kabineta sēdes protokollēmuma projektā piedāvāts noteikt, ka Poliklīnikas vispārējais stratēģiskais mērķis ir sniegt pakalpojumus, kas ir stratēģiski svarīgi valsts drošībai, piedaloties dienesta pienākumu izpildei atbilstoša personāla nodrošināšanā Iekšlietu ministrijas sistēmas iestādēs un Ieslodzījuma vietu pārvaldē, un veikt amatpersonu ar speciālajām dienesta pakāpēm veselības stāvokļa kontroli, kā arī nodrošināt sabiedrības interešu īstenošanu, sniedzot ambulatorās veselības aprūpes pakalpojumus. PKC norāda, ka pakalpojuma stratēģiskā nozīme galvenokārt pamatojama ar ilgtermiņa attīstības plānošanas dokumentos noteiktajiem mērķiem, kā arī normatīvajiem aktiem. Veselības un sociālo pakalpojumu kvalitāte un pieejamība ir noteikta kā viens no Latvijas ilgtspējīgas attīstības stratēģijas līdz 2030. gadam prioritārajiem ilgtermiņa rīcības virzieniem, tāpat Latvijas Nacionālais attīstības plānā 2021.-2027. gadam ir noteikts rīcības virziens “Uz cilvēku centrēta veselības aprūpe”, kura īstenošanas mērķis ir “Vienlīdzīgi pieejami kvalitatīvi veselības pakalpojumi”. Ziņojuma projektā ir pamatota Iekšlietu ministrijas Centrālās medicīnas ekspertīzes komisijas sniegto pakalpojumu stratēģiskā nozīme valsts drošībai, tomēr lai veiktu pilnīgu Poliklīnikas komercdarbības izvērtējumu, PKC lūdz papildināt Ziņojuma projektu ar atsaucēm uz veselības nozares politikas plānošanas dokumentiem, tādejādi pamatojot veselības aprūpes pakalpojumu (tai skaitā ambulatoro pakalpojumu) stratēģisko nozīmi valsts attīstībai.  Ņemot vērā, ka amatpersonu ar speciālajām dienesta pakāpēm veselības pārbaužu izmaksas ir lielākas nekā finansējums no Iekšlietu ministrijas veselības un sporta centra, lūdzam ziņojumu papildināt ar informāciju par finansējuma pietiekamību šai stratēģiskas nozīmes funkcijai nākotnē, lai nodrošinātu, ka kapitālsabiedrība var pilnvērtīgi nodrošināt stratēģiskas nozīmes pakalpojumu sniegšanu, turklāt jāņem vērā, ka nepietiekams finansējums stratēģiskas nozīmes pakalpojumiem mazina arī kapitālsabiedrības konkurētspēju ambulatoro veselības aprūpes pakalpojumu sniegšanā par maksu. Tāpat jāņem vērā, ka OECD vadlīnijas iesaka, ka tajos gadījumos, kad valsts kapitālsabiedrībai tiek noteikti nefinanšu (publiskās politikas) mērķi, valstij jāpiešķir šai kapitālsabiedrībai šo mērķu sasniegšanai atbilstošs finansējums. | **Iebildums ir ņemts vērā.** | Precizēts informatīvais ziņojums. Lūdzam skatīt projektu. |
|  | Informatīvais ziņojums. | Ziņojuma projekta IV sadaļā ir norādīts, ka pašvērtējuma rezultāti pārliecinoši uzrāda darbības efektivitāti. PKC lūdz papildināt Ziņojuma projektu ar rādītājiem, kas pamato iepriekš minētos apgalvojumus. | **Iebildums ir ņemts vērā.** | Redakcionāli precizēts informatīvais ziņojums.  Lūdzam skatīt projektu. |
|  | Informatīvais ziņojums  un protokollēmuma projekts. | **Tieslietu ministrija**  Lūdzam precizēt projekta nosaukumā, projekta 2.punktā un 3.punktā atsauci uz valsts sabiedrību ar ierobežotu atbildību “Iekšlietu ministrijas poliklīnika””, pašlaik netiek lietota norāde uz valsts sabiedrību ar ierobežotu atbildību, bet gan uz sabiedrību ar ierobežotu atbildību, kas var radīt maldīgu priekšstatu par uzņēmējdarbības formu. Tāpat šajā kopsakarā lūdzam precizēt arī informatīvo ziņojumu, kur arī vietām netiek lietota precīza norāde uz minēto uzņēmējdarbības formu. | **Iebildums ir ņemts vērā.** | Papildināts informatīvais ziņojums un protokollēmuma projekts.  Lūdzam skatīt projektu. |
|  | Informatīvais ziņojums un protokollēmuma projekts. | Projekta 2. punkts paredz, ka valsts saglabā līdzdalību valsts sabiedrībā ar ierobežotu atbildību “Iekšlietu ministrijas poliklīnika”. Informatīvajā ziņojumā ir iekļauta atsauce uz Valsts pārvaldes iekārtas likuma 88. panta pirmajā daļā minēto nosacījumu, kad publiskajai personai var būt līdzdalība kapitālsabiedrībā, kā arī vispārīgi aprakstīta joma, kurā darbojas kapitālsabiedrība. Atgādinām, ka 2016. gada 1. janvārī spēkā stājās grozījumi Valsts pārvaldes iekārtas likuma 88. pantā, kas paredz ne tikai jaunus nosacījumus publiskās personas līdzdalībai kapitālsabiedrībā, bet arī nosaka, ka lēmums par līdzdalības pārvērtēšanu jāpieņem tādā pašā kārtībā, kāda paredzēta publiskas personas kapitālsabiedrības dibināšanai (Valsts pārvaldes iekārtas likuma 88. panta septītā daļa). Tas nozīmē, ka lēmumā par līdzdalības pārvērtēšanu publiska persona veic paredzētās rīcības izvērtējumu, ietverot arī ekonomisko izvērtējumu, lai pamatotu, ka citādā veidā nav iespējams efektīvi sasniegt šā panta pirmajā daļā noteiktos mērķus. Tāpat publiskai personai ir pienākums konsultēties ar kompetentajām institūcijām konkurences aizsardzības jomā un komersantus pārstāvošām biedrībām vai nodibinājumiem, kā arī jāievēro komercdarbības atbalsta kontroles jomu regulējošu normatīvo aktu prasības (Valsts pārvaldes iekārtas likuma 88. panta otrā daļa). Vēršam uzmanību, ka Informatīvajā ziņojumā iekļautais paskaidrojums, ka valsts sabiedrības ar ierobežotu atbildību “Iekšlietu ministrijas poliklīnika” sniegtie pakalpojumu vērtējami kā unikāli, nepieciešami un stratēģiski svarīgi valsts drošībai, un secinājums, ka tikai valsts sabiedrības ar ierobežotu atbildību statusā ir iespējams nodrošināt sekmīgu Iekšlietu ministrijas poliklīnikai noteikto mērķu sasniegšanu, nav pietiekošs, lai publiska persona neievērotu Valsts pārvaldes iekārtas likuma 88. panta otrā daļā ietvertās prasības. Līdz ar to aicinām pilnveidot Informatīvā ziņojuma par valsts līdzdalības saglabāšanu valsts sabiedrībā ar ierobežotu atbildību “Iekšlietu ministrijas poliklīnika” izvērtējumu un konsultēties ar kompetentajām institūcijām konkurences aizsardzības jomā un komersantus pārstāvošām biedrībām vai nodibinājumiem. | **Iebildums ir ņemts vērā.** | Informatīvais ziņojums ir iesniegts izvērtēšanai un saskaņošanai Konkurences padomei. Atbilstoši Konkurences padomes atzinumam ir papildināts informatīvais ziņojums**.**  Lai noskaidrotu komersantus pārstāvošo biedrību viedokli par valsts līdzdalības saglabāšanu Kapitālsabiedrībā, Iekšlietu ministrija nosūtīja sagatavoto informatīvo ziņojumu Latvijas Ģimenes ārstu asociācijai, jo tieši ģimenes ārsti saskaņā ar vairāku normatīvo aktu regulējumu ir iesaistīti personu veselības stāvokļa izvērtējumā un atzinuma sniegšanā dažādās veselības pārbaudēs, piemēram, veselības pārbaudē transportlīdzekļu vadīšanai, ieroču nēsāšanas atļaujai, mācību iestādes apmeklēšanai, darba nespējas noteikšanai. Savukārt Latvijas Ģimenes ārstu asociācija ir viena no visplašāk pārstāvētajām biedrībām medicīnas nozarē. Biedrībai ir vairāk kā 1100 biedri, no kuriem lielākā daļa ir reģistrējuši savu darbību kā komersanti.  2021.gada 11.martā Latvijas Ģimenes ārstu asociācija sniedza atzinumu, ka, izvērtējot Iekšlietu ministrijas sagatavoto informatīvo ziņojumu “Par valsts līdzdalības pārvērtēšanu valsts sabiedrībā ar ierobežotu atbildību “Iekšlietu ministrijas poliklīnika””, Latvijas Ģimenes ārstu asociācija neiebilst pret Iekšlietu ministrijas lomas saglabāšanu valsts sabiedrībā ar ierobežotu atbildību “Iekšlietu ministrijas poliklīnika”.  Minētā informācija ietverta informatīvajā ziņojumā.  Lūdzam skatīt projektu. |
|  |  | **Finanšu ministrija**  Aicinām ņemt vērā informatīvajā ziņojumā “Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2021., 2022. un 2023. gadam” un likumprojekta “Par valsts budžetu 2021. gadam” izstrādes procesā” iekļauto VSIA ”Iekšlietu ministrijas poliklīnika” darbības analīzi, tajā konstatēto administrācijas izmaksu ikgadēju pieaugumu un informatīvo ziņojumu  papildināt ar informāciju, kas pamatotu administrācijas izmaksu pieaugumu. | **Iebildums ir ņemts vērā.** | Informatīvais ziņojums ir papildināts ar informāciju par administrācijas izdevumiem un nodarbināto skaitu laika posmā no 2017.gada līdz 2019.gadam.  Lūdzam skatīt projektu. |
|  |  | Lai izvairītos no kļūdainas datu interpretācijas, lūdzam precizēt informatīvajā ziņojumā iekļauto grafiku atainošanas metodi, t.i., horizontālajā asī izmantotos periodus atainojot sākot no vecākā uz jaunāko. Šajā gadījumā, 2017.gadu norādot kreisajā pusē un 2019.gadu – labajā. | **Iebildums ir ņemts vērā.** | Lai izvairītos no kļūdainas datu interpretācijas, informatīvajā ziņojumā iekļauta norāde, ka grafikos norādītā informācija ir atainota no jaunākā gada uz vecāko. Lūdzam skatīt projektu. |
|  |  | Aicinām papildināt informatīvo ziņojumu ar padziļinātu VSIA ”Iekšlietu ministrijas poliklīnika” darbības rezultātu analīzi, īpaši pievēršot uzmanību CMEK darbības un izmaksu kopsakarībām. Pēc informatīvajā ziņojumā ietvertās informācijas var secināt, ka CMEK sniegto pakalpojumu skaits pēdējo 3 gadu laikā ir samazinājies, savukārt, ieņēmumi no IeMVSC – palielinājušies. Tas nozīmē, ka ir nepieciešama padziļināta analīze par šādas dinamikas iespējamiem cēloņiem, kā arī aicinām sniegt priekšlikumus tālākai rīcībai un situācijas uzlabošanai. | **Iebildums ir ņemts vērā.** | Informatīvais ziņojums ir papildināts ar informāciju, ka CMEK sniegto pakalpojumu skaita izmaiņas nav tiešā korelācijā ar ieņēmumiem no Iekšlietu ministrijas veselības un sporta centra. Savukārt par ieņēmumu pieaugumu no Iekšlietu ministrijas veselības un sporta centra un Nacionālā veselības dienesta norādīts ieņēmumu pieauguma iemesls, proti, kopš 2018.gada ikgadējā valsts budžetā paredzētais ārstniecības personu darba samaksas palielinājums.  Lūdzam skatīt projektu. |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

06.04.2021.

1630

Gersone

67219309, linda.gersone@iem.gov.lv